Source: https://finlex.fi/fi/laki/alkup/1991/19911105
Timestamp: 2020-01-27 14:44:03+00:00

Document:
Asetus taiteen edistämisen järjestelystä 1105/1991 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1991 › 1105/1991
Opetusministerin esittelystä säädetään taiteen edistämisen järjestelystä 14 päivänä heinäkuuta 1967 annetun lain (328/67) 2 ja 6 §:n nojalla:
3) huolehtia taiteen eri alojen yhteistoiminnan kehittämisestä ja toimia yhdyssiteenä toisaalta valtion eri taidetoimikuntien sekä toisaalta niiden ja opetusministeriön välillä asioissa, jotka koskevat kahden tai useamman toimikunnan työalaa;
5) laatia, valtion taidetoimikuntien ehdotukset saatuaan, opetusministeriölle sen antamien yleisohjeiden mukaisesti perusteltu ehdotus valtion tulo- ja menoarvioesitykseen taiteen edistämiseksi otettavista määrärahoista;
6) jakaa keskustoimikunnan käytettäväksi taidetta edistäviin tarkoituksiin osoitetut varat;
7) edistää Suomen taiteen tunnetuksi tekemistä ulkomailla sekä kansainvälistä vuorovaikutusta taiteen alalla;
8) edistää taiteen tutkimus- jajulkaisutoimintaa;
9) valvoa osaltaan taiteen edistämiseksi myönnettyjen varojen käyttöä;
10) antaa tarpeelliset ohjeet taiteen keskustoimikunnan ja valtion taidetoimikuntien sisäisen toiminnan järjestelyistä; sekä
11) suorittaa ne muut taiteen edistämistä koskevat tehtävät, jotka valtioneuvosto tai opetusministeriö taiteen keskustoimikunnalle antaa.
Taiteen keskustoimikunnan puheenjohtaja voi hoitaa tehtäväänsä sivutoimisesti tai päätoimisesti tilapäisenä virkamiehenä.
Taiteen keskustoimikunnan puheenjohtajalle myöntää virkavapauden opetusministeriö, joka myös määrää viranhoidosta virkavapauden aikana.
Taiteen keskustoimikunnan toimikausi on kolme kalenterivuotta. Sama henkilö voidaan nimittää enintään kahdeksi peräkkäiseksi toimikaudeksi ja sen jälkeen aikaisintaan kolmen vuoden kuluttua uudelleen. Keskustoimikunnan jäsenen paikan tullessa avoimeksi kesken toimikauden määrää opetusministeriö uuden jäsenen toimikauden jäljellä olevaksi ajaksi.
Valtion taidetoimikunnan tehtävänä on omalla taiteen alalla:
4) laatia ja toimittaa taiteen keskustoimikunnalle vuosittain perusteltu ehdotus valtion tulo- ja menoarvioesitykseen taiteen edistämiseksi otettavista määrärahoista;
10) valvoa taiteen edistämiseksi jakamiensa varojen käyttöä; sekä
Valtion taidetoimikunnasta on voimassa, mitä 3 §:ssä taiteen keskustoimikunnasta säädetään.
Valtion taidetoimikunnan puheenjohtajan ollessa estyneenä osallistuu varapuheenjohtaja hänen sijastaan äänivaltaisena jäsenenä taiteen keskustoimikunnan kokoukseen.
Valtion taidetoimikuntaan kuuluu enintään yksitoista jäsentä. Toimikunnassa tulee olla edustettuna asianomaisen taiteen alan eri alojen ja koulutuksen asiantuntemus.
Kullakin valtion taidetoimikunnalla on sihteeri, jonka ottaa toimikunta.
Sihteeri voi olla sivutoiminen. Sihteerin tehtävistä määrätään tarkemmin työjärjestyksessä.
Läänin taidetoimikunta
Läänin taidetoimikunnan tehtävänä on:
1) seurata taiteen yleistä kehitystä sekä kuntien kulttuuritoimen, taidejärjestöjen, taidelaitosten ja taiteen oppilaitosten toimintaa erityisesti läänin alueella;
2) antaa opetusministeriölle, lääninhallitukselle, valtion taidetoimikunnille ja taiteen keskustoimikunnalle lausuntoja ja selvityksiä taidetta koskevissa asioissa erityisesti läänin alueen osalta;
3) edistää taiteen harjoittamista ja harrastamista läänin alueella sekä tähän liittyvää kansainvälistä tomintaa;
4) ottaa työsopimussuhteinen ohjaava läänintaiteilija;
5) huolehtia tiedotustoiminnasta;
6) suorittaa muut opetusministeriön, lääninhallituksen, valtion taidetoimikuntien tai taiteen keskustoimikunnan toimikunnalle antamat, taiteen edistämistä koskevat tehtävät.
Läänin taidetoimikuntaan kuuluu yksitoista jäsentä. Läänin taidetoimikunnan ja jäsenen toimikaudesta on voimassa, mitä 3 §:ssä säädetään taiteen keskustoimikunnasta.
Läänin taidetoimikunnan henkilökunta toimii palvelussuhteessa lääninhallitukseen siten kuin siitä erikseen säädetään. Läänin taidetoimikunnan henkilökunnan ottaa läähinhallitus taidetoimikunnan esityksestä. Työsopimussuhteinen ohjaava läänintaiteilija on kuitenkin palvelussuhteessa taidetoimikuntaan.
Läänin taidetoimikunnan toimisto- ja tilinpitotehtävät hoidetaan lääninhallituksessa.
Taiteen keskustoimikunnan ja valtion taidetoimikuntien hallintotoimisto
Taiteen keskustoimikunnan ja valtion taidetoimikuntien hallintotoimiston tehtävänä on:
1) hoitaa taiteen keskustoimikunnan ja valtion taidetoimikuntien yleistä hallintoa ja tehdä aloitteita näiden toiminnan kehittämiseksi;
2) huolehtia keskustoimikunnassa käsiteltävien asioiden valmistelusta ja päätösten täytäntöönpanosta;
Hallintotoimistossa on pääsihteerin virka, muita virkoja ja työsopimussuhteessa olevaa henkilökuntaa.
Hallintotoimiston päällikkönä on pääsihteeri. Hallintotoimiston organisaatiosta määrätään työjärjestyksessä.
Pääsihteerin nimittää opetusministeriö taiteen keskustoimikunnan annettua hakijoista lausuntonsa.
Muun virkasuhteisen ja työsopimussuhteisen henkilökunnan nimittämisestä tai ottamisesta määrätään työjärjestyksessä.
Asioiden käsittely taiteen keskustoimikunnassa ja taidetoimikunnissa
Taiteen keskustoimikunta sekä valtion ja läänin taidetoimikunnat kokoontuvat puheenjohtajan tai hänen estyneenä ollessaan varapuheenjohtajan kutsusta.
Toimikunta on kutsuttava kokoukseen, milloin kaksi jäsentä sitä ilmoittamaansa asiaa varten kirjallisesti pyytää.
Toimikunta on päätösvaltainen, kun vähintään puolet jäsenistä, puheenjohtaja tai varapuheenjohtaja heihin luettuna, on kokouksessa paikalla.
Toimikunnan kokouksessa asiat ratkaistaan erimielisyyden sattuessa yksinkertaisella äänten enemmistöllä. Äänten mennessä tasan tulee päätökseksi se mielipide, jota kokouksen puheenjohtaja on kannattanut. Vaalissa tällöin kuitenkin ratkaisee arpa.
Toimikunnat voivat asettaa keskuudestaan jaostoja asioiden valmistelua varten. Jaoston kokouksista on soveltuvin osin voimassa, mitä toimikunnan kokouksista säädetään.
Toimikunnilla ja niiden jaostoilla on oikeus kuulla asiantuntijoita.
Opetusministeriön tehtävänä on taiteen keskustoimikuntaa tarvittaessa kuultuaan vahvistaa ne yleiset perusteet, joiden mukaan taidetoimikunnat myöntävät niiden jaettaviksi osoitettuja varoja taiteen edistämiseen.
Valtion taidetoimikuntien sivutoimisille sihteereille suoritetaan tehtävästään opetusministeriön vahvistama kuukausipalkkio.
Taiteen keskustoimikunnan sekä valtion ja läänin taidetoimikuntien sekä niiden jaostojen kokousten matkakustannusten ja kokouspalkkioiden osalta noudatetaan, mitä valtion komiteoista määrätään, kuitenkin niin, ettei sovelleta määräyksiä kokouspalkkioiden suorittamisesta määrältään pienempinä kokouksista, jotka pidetään osaksi tai kokonaan viraston työaikana. Taidetoimikunnan päätoimiselle sihteerille suoritetaan kokouspalkkiota vain, mikäli kokous on ainakin osittain pidetty virka-ajan ulkopuolella.
Taidetoimikuntien tulee vuosittain ennen maaliskuun loppua antaa opetusministeriölle kertomus toiminnastaan.
Taiteen keskustoimikunnan ja taidetoimikunnan päätökseen, joka koskee palkinnon, apurahan tai avustuksen myöntämistä, ei saa hakea muutosta valittamalla.
Tarkemmat määräykset taiteen keskustoimikunnan ja valtion taidetoimikuntien henkilökunnan tehtävistä, asioiden valmistelusta, esittelystä ja ratkaisemisesta, asiakirjojen allekirjoittamisesta sekä toiminnan ja hallinnon muusta järjestelystä annetaan taiteen keskustoimikunnan vahvistamassa työjärjestyksessä.
Tarkemmat määräykset tämän asetuksen täytäntöönpanosta antaa tarvittaessa opetusministeriö.
Ennen tämän asetuksen voimaantuloa läänin taidetoimikunnan pääsihteerin virkaan nimitetty henkilö, joka ei täytä 10 §:ssä säädettyjä kelpoisuusvaatimuksia, on edelleen kelpoinen mainittuun virkaan. Tällä asetuksella kumotaan taiteen edistämisen järjestelystä 24 päivänä marraskuuta 1967 annettu asetus (513/67) siihen myöhemmin tehtyine muutoksineen.
Helsingissä 22 päivänä heinäkuuta 1991.
1 luku - Taiteen keskustoimikunta 1 §2 §3 §2 luku - Valtion taidetoimikunnat 4 §5 §6 §7 §3 luku - Läänin taidetoimikunta 8 §9 §10 §4 luku - Taiteen keskustoimikunnan ja valtion taidetoimikuntien hallintotoimisto 11 §12 §13 §5 luku - Asioiden käsittely taiteen keskustoimikunnassa ja taidetoimikunnissa 14 §15 §16 §6 luku - Erinäisiä säännöksiä 17 §18 §19 §20 §21 §22 §23 §24 §

References: §2
 §3
 §2
 §5
 §6
 §7
 §3
 §9
 §10
 §4
 §12
 §13
 §5
 §15
 §16
 §6
 §18
 §19
 §20
 §21
 §22
 §23
 §24